Public procurement notice: Prior Information Notice Without Call For Competition
Published: 2023-01-31
Buyer: Jyväskylän Ammattikorkeakoulu Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Jamk - TIETOPYYNTÖ: Digitaalisen kuntoutuksen alustaratkaisun kehittäminen innovaatiokumppanuus menettelyllä
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN: Digitaalisen kuntoutuksen alustaratkaisun kehittäminen innovaatiokumppanuusmenettelyllä - kutsu infotilaisuuteen
Tietopyyntö on osa markkinakartoitusta, jota käytetään Jyväskylän ammattikorkeakoulun hankinnan valmistelussa. Tietopyynnön tarkoitus on tavoittaa yrityksiä, kertoa tulevasta hankinnasta, sen tavoitteista sekä tulevasta hankintaprosessista. Tietopyyntöön vastaaminen ei ole edellytys hankintaan osallistumiselle eikä vaikuta tarjoajaan asemaan. Tietopyynnössä esitetyt tiedot ja kuvaukset ovat alustavia ja saattavat muuttua hankinnan valmistelun edetessä. Tämä tietopyyntö ei sido Jyväskylän ammattikorkeakoulua eikä siihen vastanneita yrityksiä.
Jyväskylän ammattikorkeakoulu toteuttaa Business Finlandin rahoittaman innovatiivisen julkisen hankinnan projektin ajalla 2022–2024. Hankintaprojektin tarkoituksena on hankkia innovaatiokumppanuusmenettelyn avulla kumppani digitaalisen kuntoutuksen alustaratkaisun kehittämiseen. Hankintailmoitus julkaistaan HILMA hankintailmoitukset järjestelmässä helmikuun 2023 aikana, joka virallisesti käynnistää hankintamenettelyn.
Tietopyynnön tarkoituksena on kartoittaa markkinoilla olevia yrityksiä sekä heidän kiinnostustansa ja valmiutta hakea mukaan innovaatiokumppanuus projektiin. Innovaatiokumppanuusmenettely perustuu hankintayksikön tarpeeseen, jota ei voida täyttää markkinoilla jo olevilla ratkaisuilla eli hankittavaan kohteeseen liittyy innovatiivisen ratkaisun kehitys. Hankinta perustuu hankintayksikön toiminnallisten ominaisuuksien ja tarpeen määrittelyyn, viittaamatta tiettyyn tuotteeseen. Innovaatiokumppanuus menetelmä soveltuu hankintaan, kun hankintayksikön kohteena olevaa tavaraa- tai palvelua ei voida täyttää markkinoilla jo olevilla ratkaisuilla. Innovaatiokumppanuus määritellään hankintalain luvussa 38–39§. Hankintamenettely on sekä tilaajaa ja toimittajaa osallistava hankintaprosessi. Valitun kumppanin on mahdollisuus pilotoida kehitettyä ratkaisua todellisessa ympäristössä, samoin käyttää kehitysvaihetta referenssinä. Tilaaja tarjoaa hankintaprosessin aikana viestintää ja medianäkyvyyttä. Hankkeen budjetiin on varattu resurssia kehitystyön ajalta maksettavaa rahapalkkiota varten.
Hankintaprojektin ensimmäinen infotilaisuus pidettiin marraskuussa 2022. Toinen infotilaisuus järjestetään vielä täsmentämään tulevaa hankintaprosessia, projektin tavoitteita sekä hankinnan aikatauluja.
Infotilaisuus hankintaprojektista järjestetään keskiviikkona 8.2.2023 kello 9:00-10:30 Teamsin välityksellä. Infotilaisuudessa kerrotaan tarkemmin hankintaprojektin taustoista, tavoitteista sekä tulevasta hankintaprosessista. Infotilaisuudessa on myös mahdollista keskustella ja esittää kysymyksiä Jamkin hankintayksikölle.
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN: Digitaalisen kuntoutuksen alustaratkaisun kehittäminen innovaatiokumppanuus menettelyllä.
Hankinnan taustaa: tällä hetkellä kuntoutuskentän haasteena on yleisesti tunnistettu palveluiden pirstaleisuus ja siiloutuneisuus, sekä se, että erilaiset käytössä olevat järjestelmät voivat asiakkaan näkökulmasta lisätä palveluiden käytön kompleksisuutta. Markkinoilla on tällä hetkellä suuri määrä erilaisia yksittäisiä kuntoutusta tukevia digitaalisia ratkaisuja, jotka eivät käy dialogia keskenään.
Suomen ja maailman markkinoilta puuttuu järjestelmä, joka kokoaisi hajallaan olevat kuntoutuksessa hyödynnettävät digitaaliset palvelut yhteen. Innovaatiokumppanuusmenettelyn avulla kehitettävän alustan (hankinnan kohde) on tarkoitus olla vuorovaikutteinen, modernia teknologiaa ja tekoälyä hyödyntävä ratkaisu, joka kokoaa yhteen yksittäiset palvelut avoimia rajapintoja hyödyntäen. Alustan tulee mahdollistaa kuntoutujan toimintakyvyn arviointi sekä palveluihin ohjautuvuus yhden selkeän kuntoutuspolun kautta digitaalisesti. Hankkeen tavoitteena on kehittää alustaratkaisu Kuntoutusinstituutin simulaatio- ja pilotointiympäristöksi, jonka kehitystyötä Kuntoutusinstituutti jatkaa soveltuvan kumppanin tai kumppanien kanssa. Pitkän aikavälin tavoitteena on helpottaa kuntoutukseen pääsyä paremmin saavutettavissa olevien digitaalisten palvelujen avulla.
Alustan kehitystyötä ohjaa palvelumuotoilun prosessit ja ihmiskeskeinen suunnittelu. Erityistä huomiota kiinnitetään palvelun helppokäyttöisyyteen ja sisältöjen ymmärrettävyyteen (kognitiivinen saavutettavuus). Alustan käytettävyyttä ja saavutettavuutta testataan kehittämisprosessin aikana yhdessä eri kohderyhmiä edustavien, esim. toimintakyvyltään rajoittuneiden, käyttäjien kanssa.
Keskeisiä alustaratkaisun toimintoja ja ominaisuuksia, joita yhdessä innovaatiokumppanin/-kumppaneiden sekä loppukäyttäjien kanssa kehitetään ja pilotoidaan hankkeen aikana, ovat alustavasti mm. alustan toimintojen teknisen ja semanttisen yhteyden avoin rajapinta, tiedonhakuun ja keskusteluun palaamismahdollisuus loppukäyttäjälle, valmius rajapintojen rakentamiseen muihin digitaalisiin palveluihin, käyttäjän anonyymi digitaalinen identiteetti ja profiilinhallinta, keskustelevan tekoälyn hyödyntäminen hakutoiminnoissa, loppukäyttäjälle suunnattu hallintapaneeli, ja alustan skaalautuvuus eri toimintaympäristöihin. Kehitettävän alustan määrittelyä tarkennetaan hankintaprosessin aikana yhdessä innovaatiokumppaneiden, kuntoutusalan toimijoiden ja asiakkaiden/loppukäyttäjien kanssa mahdollistaen innovointiin osallistumisen.
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA JA TEKNISTÄ VUOROPUHELUA VARTEN. Markkinakartoitusta / Infotilaisuutta käytetään Jyväskylän ammattikorkeakoulun hankinnan valmistelussa.
Infotilaisuus hankintaprojektista järjestetään keskiviikkona 8.2.2023 kello 9:00-10:30 Teamsin välityksellä. Pyydämme infotilaisuuteen osallistumisesta kiinnostuneita yrityksiä ilmoittautumaan sähköpostitse osoitteeseen henna.nyman@jamk.fi  6.2.2023 12:00 mennessä. Sähköpostin otsikossa oltava merkintä: "Tietopyyntö: AIRe-Platform".  Osallistumislinkki infotilaisuuteen toimitetaan mukaan ilmoittautuneille yrityksille sähköpostilla.